Uniondale het egter net daarna geantwoord met ’n drie onder die pale deur Micheal Ferrel, binnesenter.
Benjamin Beukes, Oudtshoorn se uithalerbinnesenter, het sy klub se ondersteuners op hul voete gehad toe hy met ’n vaartversnelling soos min om vier verdedigers van United gehardloop het vir ’n onverdoelde drie in die hoekie.
Met die wedstryd wat toe nog ’n wipplankaffêre was, het Elrico Wynand, flank van Uniondale, ’n puik solo-drie gedruk nadat hy Oudtshoorn se agterspelers aan die slaap gevang het. Die doelskop was mis.
Voor halftyd het Nathan Stoffels, flank, ’n onverdoelde drie vir Oudtshoorn gedruk om die telling 16-12 te maak.
Die laaste beweging van die wedstryd het tot ’n troosdrie vir Uniondale se buitesenter, Alexis Margo, gelei. Die doelskop was mis en die eindtelling 31-22.